2500 N Van Dorn St #112, ALEXANDRIA Property Listing: MLS® #VAAX238384 - The Oldfather Group
2500 N Van Dorn St #112,
Please send me more information regarding 2500 N Van Dorn St #112, ALEXANDRIA, VA, 22302 Queenswood-gholfspeler wen | Netwerk24
15 Augustus 2018 08:51
Paul Boshoff van Queenswood het verlede week sy eerste professionele gholftoernooi gewen toe hy met twee houe by die Big Easy IGT-uitdaagtoernooi by die Randpark-gholfklub geseëvier het.
Boshoff was nog aan die begin van die laaste ronde twee houe agter, maar met drie voëltjies en ’n arend oor die eerste vyf putjies het hy gou sy stem dik gemaak.
Teen die tyd dat Boshoff op die 16de afgeslaan het, was hy met drie houe voor, maar hy het op die putjie en die 17de houe aan syfer afgestaan, wat Hendrikus Stoop ’n kans gegee het om in te haal.
Paul Boshoff van Queenswood het verlede week sy eerste oorwinning op die Big Easy IGT-uitdaagreeks by die Randpark-gholfbaan behaal.Foto: CJ du Plooy
“Die 18de was senutergend,” sê Boshoff. “Ek het my bofhou links van die skoonveld onder die bome geslaan terwyl Stoop regs gehou het en die setperk met sy tweede hou kon aanval. Ek het reeds gereed gemaak vir ’n uitspeelstryd, maar hy het sy tweede hou kort van die setperk gelos, wat my meer opsies gegee het.”
Boshoff moes op die einde ’n kort sethou vir sy syfer sink en het daarmee die oorwinning beklink. Stoop het ’n hou aan syfer afgestaan, maar was steeds tweede, met Juran Dreyer derde, ’n hou agter Stoop.
“Ek is bly dat ek ná twee jaar uiteindelik een van hierdie toernooie kon wen,” sê Boshoff.
“Ek speel al geruime tyd goeie gholf en ek het baie van myself vir hierdie toernooi verwag.
“My gholf verbeter steeds met elke ronde wat ek speel.”
Boshoff het in Maart vanjaar vir die Sonskynreeks probeer kwalifiseer, maar het dit met een hou nie gemaak nie.
Sy oorwinning het hom tot sesde plek op die IGT-reeks-ranglys laat opskuif en dit maak hom ’n sterk aanspraakmaker om onder die eerste tien te eindig. As hy wel onder die eerste tien sou klaarmaak, sal hy volgende seisoen op die Sonskynreeks kan speel.
“Die geleentheid om op die Sonskynreeks te kan speel gee my baie aanmoediging,” sê Boshoff. “Nou is die uitdaging om tot in Desember aan te hou goeie gholf speel en my plek onder die eerste tien te behou. Ek was nog nooit meer gemotiveerd as nou nie.”
Caylum Boon, Dwayne Basson en Tokkie van den Berg het gesamentlik vyfde by Randpark geëindig. Eersgenoemde het op die laaste dag sy ronde in 66 houe voltooi en sodoende die beste ronde van die laaste dag gespeel.
Meer oor: Gholf | Sport
Schwartzel maak stem dik in PGA